Michael Jackson's This Is It
Michael Jackson's This Is It a zo ur film amerikan deuet er-maez e 2009. Kavet e vez ennañ videoioù eus Michael Jackson o pleustriñ evit ar rummad sonadegoù a ranke ober e Londrez, hag a zo bet nullet goude e varv d'ar 25 a viz Even 2009. Filmet eo bet ar pleustradegoù e Staples Center Los Angeles.

Kenarroud 

D'an 10 a viz Eost 2009 en deus dibabet barner Lez-varn uhel Los Angeles, Beckloff Mitchell, a zo savet a-du gant un emglev etre AEG Live (penngaser ar sonadegoù This Is It) ha Sony Pictures da geñver hêrezh gwirioù oberour ar filmoù bet savet diwar ar pleustradegoù. Aotreet eo Sony Pictures da sevel ur film adalek ar c'hantadoù a eurvezhioù film, a-enep ar sammad a 60 milion a zollarioù evit ar gwirioù sinematografel. Gwiriet eo bet gant ur skrid bet embannet war lec'hien internet ar familh Jackson, an tammoù dibabet a vo e 3-D hag ar film a vo diazezet war buhez ha labour Michael Jakson hag divizoù gant mignoned kozh ar star. Sonerezh ar film This Is It a teuio er maez e CD d'ar 26 a viz Here 2009.

Skog ar film 

Ar film This Is It zo e penn ar box-office bedel, 101 milion a zollarioù enkef a zo bet dindan ar pemp devezh kentañ goude ma teufe er-maez. E-tro un drederenn eus an enkef-se a zeu eus ar Stadoù Unanet hag ar C'hanada, 32,5 milion a zollarioù. Gant ar skigner, Columbia, e vez gortozet un enkef etre 30 ha 40 milion a zollarioù en devezhioù kentañ.
Ar broioù all e lec'h ma'z eus bet ur berzh bras a zo : Japan (10,4 milion a zollarioù), Rouantelezh-Unanet (7,6 milion), Alamagn (6,3), Bro-C'hall (5,8), ostralia (3,6) ha Sina (3,2).

Danvez ar film 
Padout a ra ar film 1 eurvezh hag 51 munutenn.Savet eo diwar filmoù eus pleustradegoù Michael Jakson evit This Is It.

An tammoù filmoù-se a ranke bezañ e bonus an DVD diwar-benn an troiad sonadegoù.

 Kanaouennoù a gaver er film

1. "Wanna Be Startin' Somethin'"
2. "Speechless"
3. "Jam"
4. "They Don't Care About Us" (with snippet of "HIStory")
5. "Bad" (with snippet of "Mind Is The Magic")
6. "Human Nature"
7. "Smooth Criminal"

8. "The Way You Make Me Feel"
9. "I Want You Back"
10. "The Love You Save"
11. "I'll Be There"
12. "Shake Your Body (Down to the Ground)"
13. "I Just Can't Stop Loving You"
14. "Thriller" (with snippet of "Threatened")

15. "Beat It"
16. "Black or White"
17. "Earth Song"
18. "Billie Jean"
19. "Man in the Mirror"
20. "This Is It"
21. "Heal the World"

Notennoù ha daveoù

Liammoù diavaez 
 
  Lec'hienn ofisiel ar film

Michael Jackson
Filmoù 2009
Filmoù SUA
Sony Pictures Entertainment